**VÝZVA NA PREDLOŽENIE PONUKY**

postup podľa § 117 Zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov (ďalej len *„Zákon“*).

*Názov zákazky:*

**„Prístroj na kontinuálnu mimotelovú elimináciu“**

Výzva číslo: **R1-9/145/2021**

1. **Identifikácia obstarávateľa:**

Názov: **Univerzitná nemocnica Bratislava**

Adresa: **Pažítková 4, 821 01 Bratislava**

IČO: **31 813 861**

DIČ: **2021700549**

IČ DPH: **SK2021700549**

Štatutárny zástupca: **Ing. Roland Schaller – riaditeľ UNB**

Bankové spojenie: **Štátna pokladnica**

IBAN: **SK58 8180 0000 0070 0027 9808**

Internetová adresa: **www.unb.sk**

Kontaktná osoba: **JUDr. Mgr. Miriam Slobodníková, PhD.**

Telefón: **+421 917 718040**

Elektronická pošta: **miriam.slobodnikova@gmail.com**

Verejný obstarávateľ**:organizácia riadená verejným právom; hlavná činnosť: zdravotníctvo**

1. Typ zmluvy: **Kúpna zmluva**
2. Názov predmetu obstarávania: **Prístroj na kontinuálnu mimotelovú elimináciu**
3. **Opis  predmetu obstarávania:**

4.1 Predmetom zákazky je: Prístroj na kontinuálnu mimotelovú elimináciu

Špecifikácia:

Pristroj CRRT - hemofiltračný prístroj na kontinuálne eliminačné metodiky

* Mobilný hemofiltračný prístroj určený na kontinuálne eliminačné metodiky pre štandardnú alebo nízkoobjemovú liečbu
* Metodiky liečby: SCUF, CVVH, CVVHD, CVVHDF, TPE, hemoperfúzia
* Citrátová antikoagulácia s post alebo pre-dilučnou hemofiltráciou CVVH alebo hemodialýzou CVVHD
* Krvná pumpa na riadenie prietoku krvi, postdilučná a predilučná/dialyzačná pumpa na riadenie prietoku roztokov a pumpa na riadenie sťahovania ultrafiltrátu
* Integrovaná pumpa na antikoaguláciu heparínom použiteľná pre všetky metodiky liečby
* Integrovaný systém na citrátovú antikoaguláciu s citrátovou a kalciovou pumpou zabezpečený váhovým modulom
* Automatické dávkovanie citrátu v závislosti na rýchlosti krvnej pumpy
* Presné zobrazenie renálnej dávky vypočítanej podľa aktuálneho prietoku púmp na hlavnej obrazovke
* Automatický test všetkých funkcií po spustení prístroja
* Automatický preplach hadicového setu
* Interný vyhrievací systém na ohrev substitučných roztokov
* Váhový systém na bilanciu substitučného roztoku a filtrátu s presnosťou ±0.1%
* Možnosť zmeny antikoagulácie z citrátovej na heparinovú počas liečby bez nutnosti výmeny hadicového setu
* Možnosť použitia jedného hadicového setu pre všetky metodiky liečby heparínovou antikoaguláciou
* Možnosť voľby terapie s predĺženou životnosťou hadicového setu až do 100 hod.
* Možnosť použitia jedného (identického) substitučného roztoku pre liečbu s heparínovou ako aj citrátovou antikoaguláciou (CVVH)
* Grafický otočný displej
* Indikátor stavu prevádzky viditeľný spredu i zozadu prístroja
* Jazyk grafického rozhrania – slovenčina alebo čeština
* Farebne označené pumpy - krvná pumpa, bilančné pumpy, citrátová a kalciová pumpa
* Farebne označené hadičiek hadicového setu (arteriálna, venózna, filtračná, substitučná/dialyzačná)
* Integrované snímače na kontrolu tlakov na zamedzenie rizika kontaminácie
* Kontrola tlakov pomocou štyroch snímačov - arteriálny, venózny, tlak pred filtrom, filtračný
* Optický detektor úniku krvi s upravenou citlivosťou pre TPE
* Bezpečnostná klapka na uzavretie venóznej linky v prípade alarmu
* Systém na automatické vyrovnanie bilancie tekutín pri alarme bilancie ±50 g pre dospelých a ±20 g pre nízkoobjemové liečby.
* Integrovaný náhradný zdroj pre prípad výpadku dodávky elektrickej energie
* Automatické odstránenie plynov zo zohrievanej substitučnej linky
* Návod na použitie v slovenskom alebo českom jazyku

4.2 Zákazka nie je rozdelená na časti.

1. **Miesto dodania predmetu obstarávania:**

5.1 Miestom plnenia je: Nemocnica akad. L. Dérera, *Limbová 5, 833 05 Bratislava*

1. **Predpokladaná hodnota zákazky (ďalej len *„PHZ“*): 23 650,00 eur bez DPH**
2. **Zaradenie predmetu obstarávania – Spoločný slovník CPV**

33186000-7 - Jednotky pre mimotelový obeh;

60000000-8 - Dopravné služby (bez prepravy odpadu)

1. **Rozsah predmetu obstarávania**

Predmet zákazky nie je rozdelený na časti.

1. **Možnosť predloženia variantných riešení:**

Verejný obstarávateľ nepripúšťa variantné riešenia.

Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené. Vyhodnotené bude iba základné riešenie.

1. **Trvanie zmluvy alebo lehota ukončenia predmetu obstarávania:**

Trvanie kúpnej zmluvy: do 30 dní od účinnosti zmluvy.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

11.1 Predmet zákazky sa bude financovať z kapitálových výdavkov pridelených zo štátneho rozpočtu.

11.2 Predmet zákazky bude financovaný formou bezhotovostného platobného styku, s lehotou splatnosti faktúry 60 kalendárnych dní. Poskytovateľ je povinný objednané a uskutočnené a ukončené služby vyfakturovať do 14 dní za uplynulý mesiac, na základe výkazu potvrdeného príslušným pracovníkom objednávateľa.

11.3 Platby budú realizované formou bezhotovostného platobného styku prostredníctvom finančných ústavov zmluvných strán.

1. **Podmienky účasti uchádzačov:**

12.1 Naskenovaný originál alebo osvedčená kópia dokladu o oprávnení podnikať, oprávňujúci uchádzača poskytovať službu, ktorým je:

12.1.1 živnostenské oprávnenie alebo výpis zo živnostenského registra (predkladá ho fyzická osoba – podnikateľ, príspevková organizácia – podnikateľ) alebo

12.1.2 výpis z Obchodného registra (predkladá ho právnická osoba – podnikateľ, fyzická osoba – podnikateľ zapísaný v Obchodnom registri) alebo

12.1.3 iné než živnostenské oprávnenie, vydané podľa osobitných predpisov napr. doklad o zapísaní v profesijnom zozname vedenom profesijnou organizáciou.

12.2 Čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (predkladá sa naskenovaný originál vyhlásenia podpísaný štatutárnym zástupcom uchádzača).

12.3 V prípade využitia subdodávateľov uchádzačom musia subdodávatelia spĺňať podmienky účasti osobného postavenia podľa § 32 ods. 1 písm. e) zákona o verejnom obstarávaní len vo vzťahu k tej časti predmetu zákazky/zmluvy, ktorú má daný subdodávateľ zabezpečiť a taktiež podľa § 32 ods. 1 písm. f) zákona o verejnom obstarávaní a nesmie u tejto osoby existovať dôvod na vylúčenie podľa § 40 ods. 6 písm. f) zákona o verejnom obstarávaní.

1. **Osobitné požiadavky obstarávateľa na plnenie:**

13.1 Uchádzač predloží ponuku v celom požadovanom rozsahu definovanom CPV-číslami v súlade so špecifikáciou predmetu zákazky tejto Výzvy na predloženie ponuky. Verejný obstarávateľ požaduje vykonanie služieb, ktoré sú predmetom zákazky, minimálne v uvedenej špecifikácii, vrátane dopravy, vyloženia tovaru a materiálu na miesto určenia.

13.4 Dodaný tovar v rámci predmetu zákazky musí byť nový a nepoužívaný.

1. Obhliadka – neuplatňuje sa.
2. **Záruky a garancie**

Záruka je 24 mesiacov. Uplatňujú sa záručné podmienky v súlade s platnou právnou úpravou Slovenskej republiky, podľa podmienok stanovených v Obchodnom zákonníku, vrátane podmienok reklamačného konania.

1. **Predkladanie ponúk**

Uchádzač predloží ponuku v lehote na predkladanie ponúk v elektronickej podobe prostredníctvom systému JOSEPHINE na: https://josephine.proebiz.com/sk/tender/14028/summary.

**Lehota na predkladanie ponúk:**

Lehota predkladania ponúk uplynie dňom: 20.09.2021 o 12:00 hod. miestneho času.

1. **Jazyk ponuky**

Celá ponuka a tiež v nej predložené dokumenty musia byť vyhotovené v slovenskom, prípadne českom jazyku, alebo spolu s úradne overeným prekladom.

1. **Kritériá na hodnotenie ponúk: Najnižšia cena v eurách s DPH**
	1. Jediným kritériom na vyhodnotenie ponúk je **najnižšia cena v eurách s DPH**, ktorú uchádzač uvedie v Prílohe č. 1 tejto Výzvy - *Hodnotiaci formulár*.
	2. Uchádzač vo svojej ponuke uvedie podrobný rozpočet predmetu zákazky v zložení:
	• jednotková cena v eurách bez DPH
	• sadzba DPH
	• cena za množstevnú jednotku s DPH
	• cena celkom za celý predmet zákazky v eurách bez DPH
	• sadzba DPH pri celkovej cene zákazky
	• cena celkom v eurách s DPH za celý predmet zákazky.
	3. V ponúkanej cene musia byť zahrnuté všetky náklady uchádzača na dodanie predmetu zákazky.
	4. Navrhovaná cena musí byť stanovená podľa Zákona NR SR č.18/1996 Z. z. o cenách v znení neskorších predpisov a jeho vykonávacích noriem.
	5. Ak uchádzač nie je platiteľom DPH, uvedie navrhovanú zmluvnú cenu, t.j. celkovú cenu v eurách bez DPH. Na skutočnosť, že nie je platiteľom DPH, upozorní v ponuke.
2. **Náklady na ponuku**

Všetky náklady a výdavky spojené s prípravou a predložením ponuky znáša uchádzač bez akýchkoľvek nárokov (finančného alebo iného charakteru) na verejného obstarávateľa a bez ohľadu a výsledok verejného obstarávania.

1. **Špeciálne zmluvné podmienky**

Neuplatňujú sa.

1. **Uplynutie lehoty viazanosti ponúk:** 20.10.2021
2. **Príprava ponuky**
	1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu.
	2. Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych predpisov Slovenskej republiky (ďalej len *„dôverné informácie“*, resp. *„informácie, ktoré sú obchodným tajomstvom“*), uchádzač ich v ponuke viditeľne označí.
3. **Obsah ponuky**
	1. Predložená ponuka musí obsahovať nasledovné dokumenty:

23.1.1 Vyplnená a podpísaná Príloha č. 1 tejto Výzvy - Návrh uchádzača na plnenie kritérií na hodnotenie ponúk vrátane zoznamu subdodávateľov.

23.1.2 Predložená ponuka musí obsahovať **doklady na preukázanie splnenia podmienok účasti t.j. osobného postavenia** týkajúcej sa predmetu zákazky, ktoré sú definované ako Podmienky účasti v bode 12. tejto Výzvy.

1. **Ďalšie informácie obstarávateľa:**

Verejný obstarávateľ si vyhradzuje právo zrušiť použitý postup zadávania zákazky v zmysle § 57 Zákona č. 343/2015 Z. z. o verejnom obstarávaní a o zmene a doplnení niektorých zákonov, alebo na základe uvedenia opodstatneného dôvodu. V procese verejného obstarávania zákazky s nízkou hodnotou môže verejný obstarávateľ využiť prvky rokovacieho konania. Predložením ponuky uchádzač potvrdzuje súhlas s podmienkami zákazky s nízkou hodnotou.

Dátum: 31.08.2021

*Vypracovala: JUDr. Mgr. Miriam Slobodníková, PhD.*

*Súhlasí:*

|  |  |
| --- | --- |
|  | .......................................................................**Ing. Roland Schaller**riaditeľUniverzitnej nemocnice Bratislava |

**Príloha č. 1** k Výzve na predloženie cenovej ponuky:

***Návrh uchádzača na plnenie kritérií na hodnotenie ponúk***

*(vyplní uchádzač)*

Verejný obstarávateľ požaduje od uchádzača nacenenie predmetu zákazky – **„Prístroj na kontinuálnu mimotelovú elimináciu“** pre Univerzitnú nemocnicu Bratislava, v zmysle špecifikácie podľa bodu 4. tejto Výzvy.

**Identifikačné údaje uchádzača:**

Názov uchádzača:

Sídlo:

IČO:

DIČ:

IČ DPH:

Kontaktná osoba:

Telefón:

Email:

|  |  |  |  |  |
| --- | --- | --- | --- | --- |
| **Por. č.** | **Položka/množstvo** | **Jednotková cenaza položkubez DPH** | **DPH v EUR**  | **Jednotková cenaza položku s DPH** |
| 1. | Prístroj na kontinuálnu mimotelovú elimináciu/ 1 ks |  € | € |  € |
| **SPOLU CENA bez DPH:** | **€** |
|  **DPH:** | **€** |
| **SPOLU CENA s DPH:\*** | **€** |

\*Vyhodnocovacie kritérium - cena celkom s DPH

Čestne vyhlasujeme, že nemáme zákaz účasti vo VO a nie sme v konflikte záujmov pre danú zákazku.

Predložením cenovej ponuky súhlasíme s obsahom návrhu zmluvy uvedeným v Prílohe č. 2 tejto Výzvy.

**Zoznam subdodávateľov**

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **% podielna zákazke** | **Predmet subdodávok** | **Osoba oprávnená konať za subdodávateľa - meno a priezvisko, adresa pobytu, dátum narodenia.**  |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

V ......................... dňa ...............

 .............................................. ................................................

 pečiatka, meno a priezvisko podpis štatutárneho zástupcu